Paprika

Paprika (Capsicum) – notreliažiedžių (Lamiidae) poklasio bulvinių (Solanaceae) šeimos augalų gentis.

Kultūrinės paprikos yra vienmetės. Žiedai pavieniai arba auga po du stiebo išlinkimuose. Vaisius – uoga.

Pasaulyje žinoma daug rūšių paprikų, kurios yra sukultūrintos ir daugiausia naudojamos kaip aštrūs prieskoniai (aitrioji paprika), dažnai klaidingai vadinami pipirais. Tarp jų yra:
 Vienametė paprika (Capsicum annuum). Jai priklauso tiek saldžiosios paprikos, tiek aštrios Chalapos paprikos (netaisyklingai dar vadinamos jelapenais, chalapeno paprikomis), čiltepinai. Auginama Lietuvoje.
 Uoginė paprika (Capsicum baccatum). Jai priklauso Pietų Amerikos achi (Aji) paprikos.
 Kvapioji paprika (Capsicum cardenasii)
 Smulkiauogė paprika (Capsicum chacoense)
 Datulinė paprika (Capsicum chinense). Jai priklauso pačios aštriausios pasaulio paprikos: naga, habanero.
 Aukštoji paprika (Capsicum eximium)
 Segtukinė paprika (Capsicum flexuosum)
 Krūminė paprika (Capsicum frutescens). Jai priklauso Kajeno ir tabasko paprikos.
 Gauruotoji paprika (Capsicum pubescens). Jai priklauso Pietų Amerikos rokoto paprikos.
ir kt.

Kategorija:Bulviniai
Kategorija:Prieskoniniai augalai